የግብዓት አቅርቦት እጥረት የግብርና ሥራቸውን ወደተለመደው ልማዳዊ አሠራር እንዲያመሩት እያስገደደ መሆኑን አርሶ አደሮች ተናግሩ፡፡
ከተጠየቀው የአፈር ማዳበሪያ እስከዚህ ወቅት 59 በመቶ ብቻ መግባቱንም የሰሜን ጎንደር ዞን ግብርና መምሪያ አስታውቋል።አቶ ቢራራው ተሾመ እና ቁምላቸው አወቀ የበየደ ወረዳ ነዋሪ አርሶ አደሮች ናቸው፡፡ ለምርት ዘመኑ ደጋግሞ በማረስ ማሳቸውን ዝግጁ ቢያደርጉም የስንዴ ምርጥ ዘር እና የአፈር ማዳበሪያ አቅርቦት እጥረት በመከሰቱ መቸገራቸውን ገልጸዋል፡፡ የመኽር ወቅቱ እንዳያልፍባቸውም ወደተለመደው ልማዳዊ አሠራር ለመግባት እየተገደዱ መሆናቸውን ነው አርሶ አደሮቹ የተናገሩት፡፡ በአካባቢው ዘር ለመጠቀም መወሰናቸውንም ገልጸዋል፡፡ የምርጥ ዘር ዋጋም አምርተው ከሚያገኙት ጋር ያልተመጣጠነ ከፍተኛ በመሆኑ ደፍረው እንዳይገዙት እያየበየዳ ወረዳ ግብርናና ገጠር ልማት ጽሕፈት ቤት ኃላፊ ሸጋው ብርሃን ‘‘የግብዓት በተመጣጣኝ ዋጋ አለመቅረብና የአፈር ማዳበሪያ እና ምርጥ ዘር በወቅቱ አለመቅረብ የግብርናውን ምርታማነት ይፈትነዋል’’ ብለዋል፡፡ ወደ ገጠር ቀበሌዎች የሚያደርሱት መንገዶችም በጎርፍ ምክንያት ጉዳት ስለደረሰባቸው በወቁቱ ለማሰራጨት መቸገራቸውን ተናግረዋል።
ዩሪያና ዳፕ በተቆራረጠ መንገድ በመምጣቱ ወደገጠር ቀበሌዎች ለማመላለስ የሚደረገውን ጥረት አዳጋች እንዳደረገባቸው ያስታወቁት ኃላፊው ግብዓት በማኅበራት በኩል እንዲቀርብ መደረጉንም ነው አቶ ሸጋው የገለጹት።